આ બનાવ અંગે પ્રાપ્ત થતી વિગતો અનુસાર ભાવનગરના જેલ રોડ વિસ્તારમાં રહેતા અને બોટાદ ચિંતન ચેરીટેબલ ટ્રસ્ટના ટ્રસ્ટી એડવોકેટ હરેશભાઈ ડોડીયા ઉ.વ.૪૮એ ટ્રસ્ટ દ્વારા શૈક્ષણિક હેતુ તેમજ સેવાકિય કાર્યો માટે વલ્લભીપુર પાસે આવેલા કારીયા ગામની ઢાળ પાસેની ૧૦ હજાર મીટર જમીન ખેતીમાંથી બિનખેતી કરાવવા માટે બોટાદ જિ.પં. કારોબારી સમિતિમાં અરજી કરી હતી. આ સંદર્ભે કારોબારી સમિતિના ચેરમેન ચીમન બાબુભાઈ ખંભાળીયા અને સભ્ય ઈશ્વર નરશીભાઈ ભરાડીયાએ એક મીટર દીઠ આઠ રૂપિયા લેખે ૮૦ હજારની લાંચ માંગી હતી.